И З В А Д К А от П Р О Т О К О Л № 52

Днес, 01.09.2022 г. се проведе заседание на Научния съвет на НИГГГ.

Присъстваха: чл.-кор. Димчо Солаков, проф. д-р Боян Кулов, чл.-кор. Николай Милошев, проф. д-р Марияна Николова, доц. д-р Петя Трифонова, доц. д-р Лилия Димитрова, доц. д-р Димитър Стефанов, доц. д-р Георги Железов, проф. д-р Стоян Недков, доц. д-р Ирена Александрова, доц. д-р Надежда Илиева, доц. д-р Диляна Стефанова, гл.ас. д-р Атанас Китев (млад учен със съвещателен глас).

Отсъстваха: чл.-кор. Костадин Ганев, доц. д-р Цветан Коцев, , акад. Георги Милошев, акад. Людмил Христосков, проф. д-р Радослав Наков, проф. дн Иван Георгиев, проф. дн Даниела Йорданова, проф. д-р Диана Йорданова, доц. д-р Георги Гаджев, доц. д-р Борислав Андонов, доц. д-р Николай Димитров, доц. д-р Мариан Върбанов.

Списъчният състав на НС е 24 души. На заседанието присъстваха 12 от тях.

Председателят на НС чл.-кор. Димчо Солаков откри заседанието със следния дневен ред:

1. Избор на доцент в департамент „Геофизика“ на НИГГГ, професионално направление 4.4 Науки за земята (Специалност „Земен магнетизъм и гравиметрия“), обявен в ДВ бр.26/01.04.2022г.
2. Избор на доцент в департамент „Сеизмология и сеизмично инженерство“ на НИГГГ, професионално направление 4.4 Науки за Земята (специалност „Сеизмология и вътрешен строеж на Земята“), обявен в ДВ бр.26/01.04.2022г.
3. Разни - включваща:

Разглеждане на заявление от проф. д-р Боян Йорданов Кулов за прехвърляне от НИГГГ- БАН в Институт за изследване на климата, атмосферата и водите – БАН, съгл. процедурата по чл.60 от Устава на Българската академия на науките, без прехвърляне на щатна бройка;

Доклад относно зачисляване на Петър Кирилов, като докторант в самостоятелна форма на обучение по специалност „Икономическа и социална география“;

Конспект за полагане на докторантски минимум в НИГГГ-БАН по направление 4.4 „Науки за земята“ (Хидрология на сушата и водни ресурси) за задочен докторант Николай Йорданов

***По точка 1 от дневния ред:***

Председателят представи доклад с вх. № 449/26.08.2022 г. на Научно жури, определено със Заповед № 01-123/27.05.2022 г. за резултатите от обявения в ДВ бр. 26/01.04.2022 г. конкурс за академична длъжност „доцент“ в департамент Геофизика, по професионално направление 4.4. Науки за Земята, специалност „Земен магнетизъм и гравиметрия“ с кандидат гл.ас. д-р Методи Иванов Методиев. Дадена беше думата за изказвания.

След кратка дискусия се пристъпи към гласуване. Избрана беше комисия по избора в състав: доц. д-р Лилия Димитрова, доц. д-р Диляна Стефанова и проф. д-р Марияна Николова.

Резултати от тайното гласуване: от 12 гласували са получени 12 гласа „Да“, с което НС на НИГГГ избира Методи Иванов Методиев за доцент по професионално направление 4.4. Науки за Земята, специалност „Земен магнетизъм и гравиметрия“.

***По точка 2 от дневния ред:***

Председателят представи доклад с вх. № 450/26.08.2022 г. на Научно жури, определено със Заповед № 01-124/27.05.2022 г. за резултатите от обявения в ДВ бр. 26/01.04.2022 г. конкурс за академична длъжност „доцент“ в департамент Сеизмология и сеизмично инженерство, по професионално направление 4.4. Науки за Земята, специалност „Сеизмология и вътрешен строеж на Земята“ с кандидат д-р инж. Радан Иванов Иванов. Дадена беше думата за изказвания.

След кратка дискусия се пристъпи към гласуване. Избрана беше комисия по избора в състав: доц. д-р Лилия Димитрова, доц. д-р Диляна Стефанова и проф. д-р Марияна Николова.

Резултати от тайното гласуване: от 12 гласували са получени 12 гласа „Да“, с което НС на НИГГГ избира Радан Иванов Иванов за доцент по професионално направление 4.4. Науки за Земята, специалност „Сеизмология и вътрешен строеж на Земята“.

***По точка 3 от дневния ред:***

**1.**  Председателят прочете Заявление (вх. № 450/26.08.2022 г.) от проф. д-р Боян Йорданов Кулов за прехвърляне от Национален институт по геофизика, геодезия и география при БАН в Института за изследване на климата, атмосферата и водите – БАН, съгл. процедурата по чл. 60 от Устава на Българската академия на науките, без прехвърляне на щатна бройка.

Заявлението беше подложено на гласуване.

Резултатите от гласуването са: 12 (дванадесет) гласа „за“, 0 (нула) гласа „против“ и 0 (нула) „въздържал се“. Заявлението бе прието.

**2.** Председателят представи доклад (вх. № 380/19.07.2022 г.) относно зачисляване на Петър Христов Кирилов като докторант в самостоятелна форма на обучение по професионално направление 4.4. Науки за Земята, специалност „Икономическа и социална география“. Темата на дисертацията е „Политики и приоритети в областта на интеграцията на ромите след приемането на България в ЕС“. За научен консултант департаментът предлага доц. д-р Надежда Илиева. Приложен е и индивидуален план за обучението на докторанта.

С 12 гласа „за“ членовете на НС решиха Петър Христов Кирилов да бъде зачислен като докторант в самостоятелна форма на обучение, считано от 01.09.2022 г. и утвърдиха темата на дисертацията и научния консултант.

**3.** Председателят представи конспект за докторантски минимум на Николай Йорданов по научна специалност „Хидрология на сушата и водните ресурси“. С гласуване членовете на НС единодушно одобриха подготвения конспект.

Водил протокола: Председател:

/В. Костадинова/ /чл.-кор. Димчо Солаков/